Document ID: /roh_data/filtered/fineweb-2-filterrobots_roh.jsonl.gz/43984

En la regiun da Melchsee-Frutt (OW) è in jet da cumbat da l'armada svizra crudà giu oz, mesemna. Sco quai ch'il Departament federal da defensiun scriva via Twitter, haja il pilot pudì sa salvar cun il sez catapultabel e quai senza blessuras.
Tenor il portal online Pilatus-Today è l'aviun crudà giu en in territori betg abità. Ulteriuras infurmaziuns vul il departament da defensiun communitgar pli tard.
Tiger F5
Tar l'aviun crudà sa tracti d'ina F5 da la firma americana Northrop. Da quels posseda l'armada svizra plirs tozzels dals onns 1976 1983/84. Il zercladur 2016 era in aviun da l'armada svizra da quest tip crudà tar ina show en il Pajais Bass. Er là ha il pilot pudì sa spendrar cun il sez catapultabel.
Ord l'archiv da SRF:
Il 2015 era crudada giu ina F/A-18 da l'armada svizra. Il pilot era sa blessà da quai temp.